
Nebenali Aninú God nének valebat anechi énech nének iluh 


atap. 


1-5 Seiwak bawogas umu Nebenali Aninú God anan atúnú 
napwe. Elpech ulah outagú wok enech chúpwe ye. Anan 
atúnú napwe aliga nenek iluh nének atap. Atap amanab 
wok abal atúbel blalú blénak, Nebenali Aninú God ananin 
Michin nyapwe nyetemu abal. Wolobaigún umu gnapwe 
yemetokweh. Nebenali Aninú God nakli hola-lagún ali 
hola-lagún. Natik hola-lagún umu nakli wosik hola-lagún 
kalbek. Nakli yémetokweh sik hola-lagún sik. 
Yemetokweh nakli wab, hola-lagún nakli nyumënah. 
Susu-bweih nyuménah ahúdak hatúh. 

6-8 Nebenali Aninú God nakli nutupok abal. Nakli blúkús 
iluh úli sik, blúkús atap Gli sik. Ali blakús iluh Gli sik, 
blakús atap úli sik. Olokohun umu nakli outagú gúpwe. 
Haklimu bwiyeh nyuméneh umu ahúdak hatúh. 

9-10 Nebenali Aninú God nakli abal blakús atap úli blúlú 
atúgún amanab bikih. Ali abal blanak blalú atúgún, 
amanab bakih bapwe. 

11-13 Susubati amanab atúb. Ali nakli wolobaichi anechi 
enech chútaglý amanab. Ali lowas, utalúh, kakwich 
anechi enech chanati-magúk chataglú amanab úli chataglú 
chapwe. Lowas sakih seil chulkwip peil paglúk atap, ali 
lowas sataglú sakih atin ati lowas. Utalúh alagún 
wolobai-lúhi hlataglú hlakih amanab atúlúh ati. Kakwich 
alagun wolobaichi chataglú chakih. Haklimu bwiyeh atuh 
nyuméneh umu ahúdak hatúh. 

14-19 Ali Nebenali Aninú God nenek nyumena-hinú aun sik, 
nenek wabinú aun sik. Nakli unib utaglú wab. Namudak 
ali nyuména-hinu aun nakihi nyuménah, wabinú aun nabuh 

wab. Ali unib wataglú wab. Ali atap hola-lagún. Apak 
matik nyumena-hinú aun wabinú aun, ali mudúkemu aub. 
Anant aun echah umu echah atúh húlali. Ananú aun wah 
umu wah atuh huta-woli. Nebenali Aninú nénekab namudak. 
Haklimu nubatih nyumeneh umu ahúdak hatúh. 

20-23 Aliga haklimu nubat atuh umu nyuménah Nebenali Aninú 
God nakli wolobai-guhwi yeguh, wolobaichi anechi énech 
chapwe wolúb úli chapwe yous úli chúpwe. Ali chataglú 
chapwe. Wolobaichi anechi énech chapwe wolúb úli yous 
úli chapwe. Chabiki batowich echech chechlali wolobaichi 
wolobai-gali yamégú. Nebenali Aninú God nakli 
wolobai-guhwi almiguh hotemu lowas úli hutaglú hupwe. 
Namudak ali hwataglú hwapwe, holali núgaguh wolobai-gali 
yamégú hwataglú hwapwe. Haklimu nubat atuh nyuménah 
umu ahúdak hatúh. 

24-25 Haklimu anowipih umu nyuménah Nebenali Aninú God 
nakli wolobaichi mahich chapwe ulah úli, wolobaichi 
idulahas wolobaichi anechi enech echúdak chalahe atap Uli 
chútaglú chupwe. Ali chatagli chapwe. Nakli anechi 
énech chubiki batowich wolobaichi, ali chataglú wolobaichi 
chapwe. 


Nebenali Aninú God nének élmom élmagou. 
Nebenali Aninú God nakli nenek élmom élmagou. Ali 
nenek élmom élmagou, chapwe kobwi douk anan umu. 

26 Nakli élmom élmagou chútik wolobaichi anechi énech 
chapwe atap Uli chapwe yous úli chapwe ulah úli. 

Nebenali Aninú God nének élmom élmagou namudak. Nasuh 
amanab nénekanú eman. Néhepich ananip yap pawich élman 
ananihw michuh. Nokwalumu élman naitak neyotu. 

9b-17 


18-23 


Nabúkmanú yeul Adam. Nebenali Aninú God nabani 
nebegali nahabigú. Ali nalau Adam nanak nagila-ponú 
nahabigú Adam. Ali Adam napwe nahabigú. Atúb wolúb 
batobweli olokohun nahabigú. Wolúb batobweli gani 
boglami bamu wolúb yeuli-bumu Iden. 

Bwiech lowas seyotu nahabigú. Anen lowag chulkwip 
peilenyi nyeyotu olokohun. Dakinyi élpen nyudi chulkwip 
nyipah kobwi nyugak nyunubu nyupwe eheh nyuméneh kobwi 
hotuh. Kipainyi lowag chopuk nyeyotu. Chulau sakihas 
umu enyudak lowag. Dakinyi élpen nyudi chulkwip nyipah 
eke enyen meyoh dodogowin umu nyukli monéken yopwinyi, 
monéken yowenyi. Nebenali Aninú God naklipons Adam, 
"Nyak nyupwe nyunek moul nahabigi, wolobaichi lowas 
chulkwip piyul nyupwe nyipah ali nyupwe. Senyudak lowag 
chalau sakihas umu kobwi nyinyah. Nyupwe. Nyinyah 
eke nyak dodogowinyu umu nyak meyoh nyuduke-mech 
bwiyen saki yopwinyi nyunU yowenyi. Kobwi nyinyah 
enyudak lowag eke nyugak. 

Nebenali Aninú God nasuh amanab nénekech 
wolobaichi anechi énech chapwe ulah sli, wolobai-guhwi 
almiguh hotemu lowas Uli. chapwe. Nala-wali almiguh 
nanaki naku Adam nabuk yeguh umu oguhudak almiguh, 
nabuku-mech yeguh anechi énech ulahich mahich alagun. 
Adam nabuk yeguh umu echudak chanati-maguk nabuku-mech 
yeguh. Nebenali Anin& God nakli, “Adam anan atúnú 
napwe, namudak wak. Ineku-manu onok élmatok wosik. 
Kupwe-manú umu chunek anechi énech." Ali nakli-pond 
Adam, "Nyak nyichuh." Ali nechuh nagak. Ali natuk 
atup labUp necha-wehagún gnapwe ali wo gnútalú e, natuk 
labup umu. Nasuh labup nenek élmatok. Adam naitak 
ali Nebenali Anind God nalawok nanak Adam napwemu 
nékeneyok. Adam natuluk nakli, “Nyak kobwi douk yek 
umu. Nebenali Aninú God natuk yekip labup nenek nyak 

24-25 


ali yek ihwalenyu élmatok." Adam naklipok namudak. 
Namudak ali meinali dakinali élman nakli nuhok elmatok 
uli eke nenek enyudak. Nútúke-magúk mamachich nusuh 
elmatok chúnak chúpwe sik. Echech eke chúnosupu atip 
ulkwip chúpwe. Manati-magúk mapwe atap úli namudak ati 
chanosupu umu. Nebenali Aninú God nakli-pwech bwiyech, 
"Pupwe atúgún pulali batowich pétulich wolobaichi anechi 
énech." Nebenali AninG God nakli-pwech namudak. 
Bwiyech chapwe meyoh lúseh wak. Ali wo chunek ablan 


ye. 
29-30; 2.9a Nebenali Aninu God nékapu anechi énech chataglu 


amanab úli apak michah uli. Apak manati-maguk mapwe 
atap uli. Nékech anechi énech chapwe ulah Gli chowak 
waligun ulahigun. Nokoguh yeguhwigún waligun alagun. 
Natulich echidak chanati-maguk nénekech úli chapwe 
kalbék, nakli wosik. Haklimu onowipih umu nyumeénah 
ahtdak hatúh. Ali Nebenali Aninú God ananin moul 
nyatuh. Haklimu onowip atuh umu nyuménah wo nunek 
moul e, napwe meyoh. Nakli, “Ahudak nyuménah moul 
wak. Yekih nyuménah." Nokwalumu walúb úli sénédak. 


Sapta 3 


Yowenali Seten nawichen iduwul nyaula-lemech 


1-7 


Enyudak iduwul nyanubu nyadúke-mech nyaula-lúmech 
úli. Kipaichi Nebenali Aninú God nenekech úli wo 
chúdúke-mech wolobainyi bolan e, iduwul atin nyadúke-mech 
wolobainyi bolan. Ali nyakli-pok élmatok, “Nebenali 
Aninú God nakli-pepú malmu? Wolobaichi lowas chulkwip 
peile-chi cheyotu nahabigú. Nebenali Aninú nakli 
súnati-magúk lowas chulkwip pédiyep pipah o wak?" 
Kwakli-pwen iduwul, “Naklipohu wolobaipi chulkwip wosik 


138 


Jenesis 3 


wudiyep wipah. Ali enyudak lowag nyeyotu olokohun úli 
wak. Kobwi wudiyen winyah, eke ugak. Kobwi uhwen 
wis, eke ugak." Kwakli-pwen namudak. Ali iduwul 
nyakli-pok, "Ipak pinyah, eke kobwi púgak. Ipak pinyah, 
eke púdúkemu anenyi énen bolan yopwinyi yowenyi. 

Púdú-kemu anenyi énen kobwi douk Nebenali Aninú God 
naduke-mech umu. Anan nadúke-mech yek yaklipe-pomu." 
Iduwul nyakli-pok namudak. Ali kwatik epédak chulkwip 
kwakli, "Yapipi umu ipah." Kwakli kwipah umu 
kuduke-mech umu anechi énech sakihas. Ali kwadiyep 
kwapah kokanú anep alaminú napah. Wokli julug. 
Chadu-kemech umu anechi énech yopwichi chanu yowechi. 
Chapwe meyoh. Ali chének ablan umu lúseh wak. Ali 
chowechik chuwus chapwe. 

8-12 Aliga wabigún Nebenali Anin&d God nélahe naluk 
nahabigd. Adam nanu élmatok chéméne-kant chalhwas 
chanak chono-bwechtk lowas bawoge-gas umu. Ali. 
nohwalech "Pének monéken da palhwas?" Adam nakli-panu, 
"Yek yéméne-kenyu nyanaki. Yek lupah wak. Ali yalau _ 
ablan ali yalhwas. Yanaki yono-bwechuk." Adam 
nakli-pand namudak. Ali Nebenali Anin&d God nakli-ponu, 
“Omuni nyakli-penyu lupah wak? Omuni nyakli-penyu 
enyudak bolan? Nyak nyapah epédak chulkwip yakli-pepu 
kobwi pipah wak epédak chulkwip?" Adam nakli-panu, 
"Nyak nyéke okudak élmatok, koke chulkwip yapah." 

13 _ Ali Nebenali Aninú God nalikok, "Nyabilak malmu 
nyének namudak?" Ali kwakli-ponu, “Enyudak iduwul 
nyaula-lume ali yapah chulkwip." Ali Nebenali Anin& God 
nakli-pwen iduwul, “Nyak nyaula-lumok ali nyak nyunubu 
nyupwe atap atugun nyulahe umu nyakihw opahw aliga aliga 
nyugak." 

15 Ali nakli-pwen iduwul chopuk, "Yek ikli, nyak nyunú 
okudak élmatok eke púlpok ati púpwe. Nyakip awilop 
okokwip awilop kweipon chúno-kwalumu chúlpok ati chúpwe. 
Ali nakli-pwen iduwul chopuk, "Kweipon nyak nyubo ananú 
elman ananim égem yalihw. Anúdak élman okudak élmatok 
okokwip awilop kweipon chúno-kwalumu úli. Nyak nyubo 
ananim égem yalihw. Ali anan kweipon nubo nyakim 

16 


22-24 


boglom." Nebenali Aninú God nakli-pwen namudak iduwul. 

Ali natano-moli naklipok, “Nyulali batowich umu, eke 
nyumének nyihatih nebegún ali kobwi nyutúke-monagúk 
nyakinú alaminú, wak. Nyutulunu nyunehi-laumanú nyak 
ulkum mulamu anan nyukli wosik. Ali nyuméne-kanú 
nyakinú alaminú. " 

Ali nakli-panú Adam, “Nyak nyumének nyakik élmatok 
nyapah epedak chulkwip yakli-penyu, 'Kobwi nyipah epédak 
chulkwip. Ali yek ikli, yowelúhi utalúh hlútaglú amanab. 
Nyak nyunek nebenyi moul da nyupalag kakwich nyichah. 
Kobwi. nyunek nebenyi moul, kobwi nyupalag kakwich 
nyichah, wak. ‘Nyupwe nyunek enyudak nebenyi atin moul 
nyupwe aliga aliga, nyugak. Yek yasuh amanab yenek 
nyak. Nyak nyupwe aliga nyugak nyutalú, nyunénemu 
amanab.” Nakli-panú Adam namudak. Aliga Nebenali 
Aninú God nabo mahich nokleh bwechis naklupas nékech 
Adam nanú élmatok chasú-sak. Okudak élmatok apak 
manati-magúk mapwe atap úli mohwalok mamakik. Ali 
Adam nohwalok Iv. 

Senyudak lowag nyeyotu olokohun nahabigú úli, 
chulkwip peil. Dakinyi elpen nyudi chulkwip nyipah kobwi 
nyugak nyunubu nyupwe. Nebenali Aninú God nakli, 
"Adam úli Iv chadúke-mech anenyi ënen bolan yopwinyi 
uli yowenyi. Kobwi douk yek umu. Namudak ali yek 
ikegech chúnak kipaigún umu. Kédéke chúdi epedak 
chulkwip chipah senyudak lowag eke chúpwe kobwi chúgak. " 
Nebenali Aninú God nakli namudak, ali nékégech Adam Iv 
chanak chalib kipaigún umu. Aliga Nebenali Aninú God 
nokogom halahe iluh úli hanaki heyotu adúk yawihas. 
Heyotu hatik yawihas, heyotu hatik senyudak lowag alagún. 
Senyudak lowag elpen nyudi chulkwip nyipah kobwi nyugak. 
Napúbúk nebepwi nogotep nyih hapwe nyupi pakús aduk 
yawihas. Eke kipaichi chúnaki chuwich chúdi chulkwip 
chipah enyudak loag kobwi chúgak. 

